Φρέντερικ Τσιλούμπα

Ο Φρέντερικ Τσιλούμπα (Frederick Jacob Titus Chiluba, 30 Απριλίου 1943 - 18 Ιουνίου 2011) ήταν πολιτικός από τη Ζάμπια. Υπήρξε πρόεδρος της χώρας για την περίοδο από το 1991 ως το 2002.

 Πρώτα χρόνια 
Μεγάλωσε στην Ντόλα. Πιστεύεται ότι αποβλήθηκε στη δεύτερη τάξη του Γυμνασίου, εξαιτίας πολιτικής δραστηριότητας. Αργότερα έκανε οικονομικές σπουδές στις ΗΠΑ και σε πρώην κομμουνιστικές χώρες. Εργάστηκε ως υπάλληλος και έπειτα ως βοηθός λογιστή στην Atlas Copco. Έπειτα προήχθη σε διευθυντική θέση και έγινε μέλος της Εθνικής Ένωσης Οικοδόμων, Μηχανικών και Λοιπών Εργατών (NUBEGW). Γρήγορα έφτασε στο αξίωμα του προέδρου της Ένωσης.

 Συνδικαλιστής 
Στη συνέχεια αναδείχθηκε πρόεδρος του Κογκρέσου των Συνδικάτων της Ζάμπιας (ZCTU). Ο Τσιλούμπα και πολλοί άλλοι ηγέτες του ZCTU συνελήφθησαν το 1981 επειδή κήρυξαν απεργία, η οποία είχε παραλύσει την οικονομία της χώρας. Απελευθερώθηκαν με απόφαση του δικαστηρίου, που είχε κρίνει την κράτησή τους μη συνταγματική.

 Πολιτική καριέρα 
Το 1990 συνετέλεσε την ίδρυση του Κινήματος για την Πολυκομματική Δημοκρατία (MMD). Με το κόμμα αυτό κατήλθε ο ίδιος υποψήφιος στις προεδρικές εκλογές του 1991 και κέρδισε τον Κένεθ Καούντα. Ο χαρισματικός Τσιλούμπα ορκίστηκε πρόεδρος στις 2 Νοεμβρίου του 1991 και επανεξελέγη για άλλη μια πενταετή θητεία το 1996 πατά τη μήνυση που κατατέθηκε σε βάρος του και αμφισβητούσε τον τόπο γέννησής του άρα και το αν πληρούσε τις προϋποθέσεις για να είναι πρόεδρος. Ακολούθησε σοσιαλιστική πολιτική αρχικά, στο τέλος όμως η πολιτική του έγινε καπιταλιστική. Δεν κατάφερε να μειώσει τη φτώχεια και την εγκληματικότητα στη χώρα του. Ωστόσο, στην εξωτερική πολιτική, πέτυχε να γίνει ειρήνη στη Λαϊκή Δημοκρατία του Κονγκό, με δική του μεσολάβηση.

Ο Τσιλούμπα επεχείρησε να απελάσει τον Καούντα με το αιτιολογικό ότι ήταν από το Μαλάουι. Ο ίδιος τροποποίησε το Σύνταγμα, ώσε άτομα ξενικής καταγωγής να μην μπορούν να διεκδικούν το αξίωμα του προέδρου. Στο νόμο του αυτό στηρίχθηκαν και οι αντίπαλοί του, που επεχείρησαν να αμφιβητήσουν την προεδρία του το 1996, ισχυριζόμενοι ότι ο ίδιος ή ο πατέρας του ήταν από το Ζαΐρ. Παρά τη δημοφιλία του, ο Τσιλούμπα δεν μπόρεσε να περάσει συνταγματική τροποποίηση ώστε να διεκδικήσει και τρίτη προεδρική θητεία. Παραιτήθηκε στις 2 Ιανουαρίου του 2002"Chiluba's legacy to Zambia", BBC News, 4 Μαΐου 2007. και τον διαδέχθηκε ο Λέβι Μουαναγουάσα, κάποτε αντιπρόεδρός του.

 Προσωπική ζωή 
Στα τέλη του 2001 ο Τσιλούμπα πήρε διαζύγιο από τη Βέρα, δεύτερη σύζυγό του, με τηνοποία απέκτησε 9 παιδιά (άλλα 2 έχει από την πρώτη του σύζυγο). Αργότερα παντρεύτηκε τη Ρεγκίνα Μουάνζα.

 Διαφθορά 
Το Φεβρουάριο του 2003 του απαγγέλθηκαν κατηγορίες για διαφθορά μαζί με τον πρώην αρχηγό των μυστικών υπηρεσιώμ και πολλούς ακόμα πρώην υπουργούς, για 168 αδικήματα απάτης και υπεξαίρεσης αξίας πάνω από 40 εκατομμυρίων δολαρίων. Οι περισσότερες από τις εναντίον του κατηγορίες κατέρρευσαν, ενώ άλλες παραμένουν. Επιπλέον, η σύζυγός του, Ρεγκίνα, συνελήφθη για κλεπταποδοχή."No way out for Chiluba" , News24, 18 Οκτωβρίου 2006."Chiluba's wife arrested" , News24, 23 Οκτωβρίου 2006.Christian Fraser, Zambia's 'matrix of plunder', BBC News, 9 Δεκεμβρίου 2003.
Στις 4 Μαΐου του 2007 κρίθηκε ένοχος για την κλοπή 46 εκατομμυρίων δολαρίων από βρετανικό δικαστήριο."Zambia's Chiluba guilty of graft", BBC News, 4 Μαΐου 2007. "Judge slams Mandela's lawyer" , Sapa (News24), 13 Μαΐου 2007."Disappointment for Madiba's lawyer", Sapa (IOL), 13 Μαΐου 2007. Τον Ιούνιο ο Τσιλούμπα υποχρεώθηκε να καταβάλει αποζημίωση αυξημένη κατά 58 εκτομ. δολάρια."Chiluba has to return millions", Reuters (IOL), 9 Ιουνίου 2007. Λίγες ημέρες αργότερα ο πρώην πρόεδρος διατάχθηκε από το δικαστήριο να φύγει από την οικία του στη Λουσάκα, επειδή είχε κριθεί ότι η οικία του είχε αγοραστεί με χρήματα που εκλάπησαν από το Δημόσιο."Disgraced Chiluba told to vacate home", AFP (IOL), 12 Ιουνίου 2007.

Το Μάιο του 2008 η κυβέρνηση ανακοίνωσε ότι ανακτήθηκαν περίπου 69 εκατομ. δολάρια σε χρήματα και σε λογαριασμούς που φέρονταν να έχουν κλαπεί κατά την περίοδο της προεδρίας του Τσιλούμπα."Zambia seizes 'Chiluba millions'", BBC News, 9 Μαΐου 2008. Η δεύτερη σύζυγος του Τσιλούμπα, Ρεγκίνα, καταδικάστηκε το 2009 σε φυλάκιση 3,5 ετών για αγορά κατοικιών με χρήματα που εκλάπησαν από το κράτος όταν ο σύζυγός της ήταν πρόεδροςBBC News, Zambian ex-leader's wife jailed , 3 Μαρτίου 2009.

 Προβλήματα υγείας 
Στις αρχές του 2006 ο Τσιλούμπα μετέβη αεροπορικώς στη Νότια Αφρική, όπου υποβλήθηκε σε ιατρικές εξετάσεις για την καρδιά του. Επέστρεψε στη χώρα του τον Ιούλιο της ίδιας χρονιάς. Στις 24 Μαΐου του 2007 κατέρρευσε εξαιτίας καρδιακών προβλημάτων και νοσηλεύτηκε."Chiluba's condition stable", AFP (IOL), 25 Μαΐου 2007. Λίγες ημέρες μετά βγήκε από το νοσοκομείο και οι γιατροί έκριναν ότι μπορούσε να παραστεί στη δίκη του για υπεξαίρεση δημοσίου χρήματος."Chiluba 'fit' to stand trial", DPA (IOL), 30 Μαΐου 2007.

 Δίκη και αθώωση 
Το δικαστήριο έκρινε ότι η δίκη του θα γινόταν κανονικά."Chiluba will go on trial, says court", Reuters (IOL), 31 Μαΐου 2007. Στις 27 Ιουλίου μεταφέρθηκε αεροπορικώς στη Νότια Αφρική για να λάβε ιατρική περίθαλψη για την καρδιά του."Chiluba flown to SA for treatment", AFP (IOL), 27 Ιουλίου 2007. Επέστρεψε στη άμπια στις 11 Αυγούστου και ο ίδιος δήλωσε ότι ζούσε επειδή ήταν θέλημα Θεού."Zambian ex-president returns home ahead of corruption trial" , AngolaPress, 13 Αυγούστου 2007. Στις 14 Αυγούστου αρνήθηκε να γίνει η δίκη του μέσω βίντεο (ο ίδιος να μην παρευρεθεί αλλά να συμμετέχει μέσω βίντεο), χαρακτηρίζοντας κάτι τέτοιο παράνομο."Former President Chiluba reappears in court on corruption charges" , African Press Agency, 15 Αυγούστου 2007.

Η δίκη του άρχισε στις 14 Αυγούστου με τον ίδιο να παρίσταται, συνέχισε όμως με διακοπές. Η σύζυγός του συνελήφθη το Σεπτέμβριο για κλοπή."Mrs Chiluba held on theft charges", AFP (IOL), 4 Σεπτεμβρίου 2007. Η απόφαση ανακοινώθηκε στις 17 Αυγούστου του 2009 και ήταν αθωωτική για τον ΤσιλούμπαZambia clears ex-leader Chiluba BBC News, 17 Αυγούστου 2009..

 Θάνατος 
Ο Τσιλούμπα πέθανε στις 18 Ιουνίου 2011,"Frederick Chiluba, Zambia ‘s Second President is dead", Lusaka Times, 18-6-2011 λίγο μετά τα μεσάνυχτα.

 Παραπομπές 

Τσιλουμπα